Diari Oficial de la Generalitat Valenciana


Sumari del DOGV 7153, del 15-11-2013 (2013/10923)

Informació pública de la modificació puntual número 25 del pla general.
-----------------------------------------------------------------------

### Dades del document

Número de DOGV
:   7153

Data del DOGV
:   15-11-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/10105


Data del document
:   05-11-2013

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * administració local
    * pla d'urbanisme

Informació pública de la modificació puntual número 25 del pla general. [2013/10407]  
En compliment del que disposen els articles 90.2 i 83.2.a de la Llei 16/2005, de 30 de desembre, de la Generalitat, Urbanística Valenciana, es publica l'Acord adoptat pel Ple de l'Ajuntament, en la sessió celebrada el dia 31 d'octubre de 2013, en relació amb la modificació puntual número 25 del Pla General de Petrer que, textualment, en la part dispositiva, diu:  
  
«Primer. Sotmetre a informació pública la modificació puntual número 25 del Pla General de Petrer, redactada pels servicis tècnics municipals, que té per objecte l'ampliació del cementeri municipal, durant el termini d'un mes, per mitjà d'un anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, perquè els interessats puguen presentar les alegacions i els suggeriments que estimen oportuns.  
La documentació es podrà consultar a les dependències municipals en horari d'oficina o en la pàgina web de l'Ajuntament .  
  
Segon. Solicitar informe de la Confederació Hidrogràfica del Xúquer, per afectar terrenys contigus a la rambla dels Molins.  
  
Tercer. Suspendre, en els termes dels articles 101 i 103 de la Llei 16/2005, de 30 de desembre, de la Generalitat, Urbanística Valenciana, la tramitació i l'atorgament de llicències ambientals, de parcelació de terrenys, tala d'arbres, edificació i demolició, en aquelles àrees del territori objecte del projecte de planejament que s'exposa al públic les noves determinacions del qual suposen una modificació del règim urbanístic vigent, sense que calga assenyalar expressament les dites àrees.  
No obstant això, podran concedir-se llicències urbanístiques basades en el règim vigent, sempre que es respecten les determinacions del nou planejament.»  
  
  
Cosa que es fa pública perquè en prengueu coneixement i als efectes oportuns, i se significa que, contra l'apartat primer i segon, d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 1/1999, de 13 de gener, el present acte és de mer tràmit i no pertoca la interposició de cap recurs contra este, sense perjuí de mostrar la vostra oposició perquè es tinga en compte en la resolució que pose fi al procediment, formulant les alegacions i presentant els documents i les justificacions que estimeu pertinents.  
Contra l'apartat tercer, es poden interposar, amb caràcter potestatiu, indistintament i alternativament, els recursos següents:  
- De reposició, davant del mateix òrgan que ha dictat l'acord, en el termini d'un mes, a partir de l'endemà del dia que se us notifique; es considerarà prorrogable al següent dia hàbil el termini marcat, quan l'últim dia siga dissabte.  
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà del dia que se us notifique, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta, i s'entendrà desestimat este a falta de resolució i notificació expressa, en el termini d'un mes des de la seua interposició; sense que per a la interposició d'este recurs jurisdiccional el mes d'agost córrega el termini.   
Tot això, sense perjuí que pugueu utilitzar altres mitjans d'impugnació si ho estimeu convenient, i sense perjuí del que disposa respecte a la competència territorial dels jutjats i tribunals d'este orde l'article 14 de la Llei 29/1998, de 13 de juliol.  
  
Petrer, 5 de novembre de 2013.- L'alcalde: Pascual Díaz Amat.